Document ID: 31988R4112

Rådets forordning (EØF) nr. 4112/88
af 21. december 1988
om ændring af forordning (EØF) nr. 315/68 om fastsættelse af kvalitetsnormer for blomsterløg og -knolde
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske Fællesskab,
under henvisning til Rådets forordning (EØF) nr. 234/68 af 27. februar 1968 om oprettelse af en fælles markedsordning for levende planter og blomsterdyrkningens produkter [1], senest ændret ved forordning (EØF) nr. 3991/87 [2], særlig artikel 3,
under henvisning til forslag fra Kommissionen, og
ud fra følgende betragtninger:
Ved forordning (EØF) nr. 315/68 [3], senest ændret ved forordning (EØF) nr. 1733/84 [4], blev der fastsat kvalitetsnormer for blomsterløg og -knolde, der er bestemt for salg til forbrugerne til deres personlige behov inden for Fællesskabet eller til udførsel til tredjelande;
de pågældende produkters varebeskrivelse bør tilpasses for at tage hensyn til den toldnomenklatur, der blev indført ved Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif [5], senest ændret ved forordning (EØF) nr. 3468/88 [6];
i artikel 2, stk. 1, andet afsnit i forordning (EØF) nr. 315/68 er der for produkter, der er bestemt til andre formål end den i nævnte stykkes første afsnit omhandlede, fastsat betingelser for markedsføring inden for Fællesskabet; i betragtning af erfaringerne bør de nuværende markedsføringsregler anvendes ved udførsel til tredjelande af produkter, der ikke er beregnet til salg til forbrugerne -
UDSTEDT FØLGENDE FORORDNING:
Artikel 1
Forordning (EØF) nr. 315/68 ændres således:
1. Artikel 1 affattes således:
"Artikel 1
Der fastsættes kvalitetsnormer for løg, rod- og stængelknolde, rodstokke og rodstængler, ikke i vækst eller i blomst henhørende under KN-kode 060110.
Disse kvalitetsnormer er fastsat i bilaget."
2. Artikel 2, stk. 1, affattes således:
"1. De i artikel 1 omhandlede produkter må, hvis de ikke er i overensstemmelse med kvalitetsnormerne,
- inden for Fællesskabet
i) ikke i noget afsætningsled opbevares eller transporteres med henblik på salg i emballager bestemt for forbrugeren til dennes personlige brug
ii) ikke udstilles med henblik på salg, udbydes til salg, sælges eller leveres til forbrugerne, hverken af de handlende eller direkte af producenten
- ikke udføres til tredjelande med henblik på salg til forbrugeren til dennes personlige brug.
De i artikel 1 omhandlede produkter, der er bestemt til andre formål end de i første afsnit omhandlede, må kun markedsføres i Fællesskabet eller udføres til tredjelande, hvis
a) de svarer til bestemmelserne i kapitel II, første afsnit, i bilaget
b) hver emballage er forsynet med følgende angivelser med letlæselige og uudslettelige bogstaver:
- identifikation af sælgeren:
navn og adresse eller forretningsmærke
- produktets art:
"produkt, der ikke kan sælges til forbrugeren til dennes personlige behov", idet denne oplysning eventuelt suppleres med oplysningen "produkt bestemt opformering"
c) emballagerne er klart forskellige fra dem, der anvendes ved salg til forbrugeren til dennes personlige behov."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. december 1988.

Labels: 7
6